open-index/open-wikipedia-markdown huggingface dataset:
Fudbalska reprezentacija Senegala

**Fudbalska ili nogometna reprezentacija Senegala** predstavlja Senegal u nogometu, te je pod kontrolom Fédération Sénégalaise de Football (Senegalski nogometni savez).

Fédération Sénégalaise de Football je osnovan 1960. i povezan je sa CAF-om i FIFA-om. Senegalska nogometna reprezentacija je u lipnju 2004. napravila svoju najvišlju poziciju na FIFA-inoj ljestvici na mjesto 26., a u prosincu 1998. je postigla najnižu poziciju na 95.

## Historija

Senegal je u prvi put nastupala na Svjetsko prvenstvo u Japanu i Južnoj Koreji u 2002.. Nakon pobijede nad vladajućeg svjetskog prvaka Francuske u prvi krug, Senegal je još igrala jednako sa Danskom i sa Urugvajom. U prvom krugu je Senegal postala druga sa 5 bodova iza Danske. Na 16. lipnja 2002. je Senegal igrala drugi krug protiv Švedske. U produžecima je senegalski nogometaš Henri Camara napravio pobjednički gol. Na 22. lipnja 2002. je Senegal u četvrtfinale izgubila sa 1-0 od Turske. Senegal nije nastupala na Svjetsko prvenstvo 2006. i Svjetsko prvenstvo 2010..

### [[FIFA Svjetsko prvenstvo 2002|Svjetsko prvenstvo 2002.]]

#### 1. krug

#### Osme finale

#### Četvrtfinale

#### [[FIFA Svjetsko prvenstvo 2006|Svjetsko prvenstvo 2006. - Kvalifikacije]]

#### [[Svjetsko prvenstvo u nogometu - Južnoafrička Republika 2010.|Svjetsko prvenstvo 2010. - Kvalifikacije]]

## Nastupi na [[Svjetska prvenstva u nogometu|Svjetskim prvenstvima]]

* 1930. do 1962. - *nisu sudjelovali*
* 1966. - *odustali*
* 1970. do 1986. - *nisu se kvalificirali*
* 1990. - *nisu se sudjelovali*
* 1994. do 1998. - *nisu se kvalificirali*
* 2002. - četvrtzavršnica
* 2006. do 2010. - *nisu se kvalificirali*

## Nastupi na [[Afrički kup nacija|Afričkim prvenstvima]]

* 1957. do 1963. - *nisu sudjelovali*
* 1965. - četvrto mjesto
* 1968. - 1. krug
* 1970. do 1978. - *nisu se kvalificirali*
* 1980. - *nisu sudjelovali*
* 1982. do 1984. - *nisu se kvalificirali*
* 1986. - 1. krug
* 1988. - *nisu se kvalificirali*
* 1990. - četvrto mjesto
* 1992. - četvrtfinale
* 1994. - četvrtfinale
* 1996. do 1998. - *nisu se kvalificirali*
* 2000. - četvrtfinale
* 2002. - drugo Mjesto
* 2006. - četvrto mjesto
* 2008. - 1. krug
* 2010. - *nisu se kvalificirali*

## Izbornici

* 1999.-2000. - Peter Schnittger
* 2000.-2002. - Bruno Metsu
* 2002.-2005. - Guy Stéphan
* 2005.-2006. - Abdoulaye Sarr
* 2006.-2008. - Henryk Kasperczak
* 2008.-2009. - Lamine Ndiaye 
* 2009.- *trenutno* - Amara Traoré

## Trenutna momčad

## Poznati igrači

* Issa Ba
* El Hadji Diouf
* Khalilou Fadiga
* Henri Camara
* Pape Malick Diop
* Mbaye Badji
* Pape Niokhor Fall
* Makhtar N'Diaye
* Fary Faye
* Cheikh Gadiaga
* Pape Mamadou Diouf
* Mohamed Coly
* Pape Cire Dia

## Vanjske veze

* RSSSF arhiva 1961–
Alice's Adventures in Wonderland (film, 1910)

***Alice's Adventures in Wonderland*** () je američki kratki crno-bijeli nijemi fantastični film snimljen 1914. u režiji Edwina S. Portera. Predstavlja drugu po redu filmsku adaptaciju istoimenog romana Lewisa Carrolla. S obzirom na trajanje od 10 minuta, sadrži tek jednu scenu romana - susret naslovne protagonistice (čiji lik tumači Gladys Hulette) sa Ludim Šeširdžijom.

## Vanjske veze
* [''Alice's Adventures in Wonderland'' at the [Internet Movie Database]]
* ''Alice's Adventures in Wonderland'' on Comic Vine
* ''Alice's Adventures in Wonderland'' on Complete Index to World Cinema
Dr. Jekyll and Mr. Hyde (film, 1908, Sidney Olcott)

***Dr. Jekyll and Mr. Hyde*** je američki kratki crno-bijeli nijemi horor-film snimljen 1908. u režiji Sidneya Olcotta. Predstavljao je drugu po redu filmsku adaptaciju znamenitog romana *[[Strange Case of Dr Jekyll and Mr Hyde|Dr. Jekyll i Mr. Hyde]]* Roberta Louisa Stevensona. Naslovnu ulogu je tumačio Frank Oakes Rose.

## Vanjske veze
* Informacije o Dr. Jekyll and Mr. Hyde (II film 1908) na web-stranici *The Complete Index To World Film since 1895*
Den hvide slavehandel (Fotorama)

***Den hvide slavehandel*** () je danski kratki crno-bijeli nijemi film snimljen 1910. u režiji Alberta Cohna. Po žanru je kombinacija trilera i drame, a protagonistica je Anna (čiji lik tumači Christel Holch), danska djevojka iz siromašne porodice koja odgovori na oglas kojim se nudi dobro plaćeni posao u Londonu. Radnja prikazuje kako je u pitanju trgovina ljudima, a "posao" u Londonu zapravo bordel. *Den hvide slavehandel*, iza koga je stajala kompanija Fotorama, je predstavljao dotada najduži danski film, i doživio je veliki uspjeh. Danas je, međutim, poznatiji po tome što je suparnički studio Nordisk film nedugo potom snimio istoimeni film koji je gotovo po svemu (uključujući kompoziciju kadrova) predstavljao njegovu kopiju. Fotorama je podigla tužbu, ali je ona riješena izvansudskom nagodbom. Ironijom sudbine, originalni film je postao izgubljen, a Nordiskova kopija jedno od značajnijih ostvarenja u filmografiji Augusta Bloma.

## Vanjske veze
* Den hvide Slavehandel på Det Danske Filminstitut
* Den hvide Slavehandel på danskefilm.dk
*
Pavle Nenadović

**Pavle Nenadović** (Budim, 14. januar 1703 – Sremski Karlovci, 15. avgust 1768) je bio treći episkop gornjokarlovački, a potom karlovački mitropolit.

## Biografija
Pavle Nenadović je rođen u Budimu 1703. Godine 1726. rukopoložen je za đakona a posle dve godine za jeromonaha. Patrijarh Arsenije poverio mu je položaj svog generalnog ezgarha. Na Markovdan 1742. godine, izabran je za episkopa gornjokarlovačkog, ali je njegov izbor carica Marija Terezija potvrdila tek 1744. godine.

Na tom mestu ostao je do 1748. godine, kada je premešten u Arad, jer je dotadašnji aradski episkop Isaija Antonović izabran za karlovačkog mitropolita. Međutim, nije stigao ni da ode u Arad na novu eparhiju, mitropolit karlovački Isaija je umro i na to mesto je izabran aradski episkop Pavle Nenadović.

U periodu od 1749. do 1768. bio je karlovački mitropolit.

## Reference

## Vanjske veze
* Biografija Pavla Nenadovića 
* Slavko Gavrilović: Instrukcije mitropolita Pavla Nenadovića iz 1765. za vođenje poslova u sremskoj arhidijecezi, Zbornik Matice srpske za istoriju, broj 63-64, 2001. godine
Mihailo Grujić

**Mihailo** (svetovno *Miloš Grujić*; Kraljevčani (Banija), 29. jul/11. avgust 1861 — Plaški (Lika), 21. februar/6. mart 1914) je bio episkop Srpske pravoslavne crkve.

## Svetovni život
Mihailo (u svetu Miloš Grujić) rođen je 11. avgusta 1861. godine u Kraljevčanima od oca Petra, učitelja, i majke Milke. Osnovnu školu završio je u Petrinji, gimnaziju u Zagrebu i posle položenog prvog državnog ispita na pravnom fakultetu u
Zagrebu, upisao se u Karlovačku bogosloviju i završio je 1886. godine. Rukopoložen je kao đakon i prezviter u celibatu 1887. godine i postavljen za administratora parohije u Mečenčanima. Početkom 1889. godine postavljen je za činovnika pri eparhijskoj upravi u Plaškom, ali je ubrzo morao napustiti to
mesto.

## Monaški život
Pošto se zamonašio u manastiru Gomirju, dobivši ime *Mihailo*, administrirao je manastirskom parohijom Marindol-Bojanci, gde je bio i učitelj. Iznenada 1890. godine postaje profesor Bogoslovije u Sremskim Karlovcima, a 15. oktobra 1891. godine biva izabran za episkopa gornjokarlovačkog.

### Episkopsko zvanje
Kao arhimandrit krušedolski posvećen je za episkopa u karlovačkoj Sabornoj crkvi 27. decembra 1891. od patrijarha srpskog Georgija i episkopa vršačkog Nektarija i pakračkog Mirona.

Kao eparhijski episkop bio je vrlo strog, energičan i radan i na svakom koraku je branio potrebe Srpske pravoslavne crkve. Za života na episkopa Mihaila gledalo se kao na čoveka barona Kuena Hedervarija. Tako je posle njegove iznenadne smrti pronađeno preko hiljadu kopija pisama kojima je posredovao u Beču i Zagrebu za sve one Srbe koji su bili u nekoj nevolji. Da su ta pisma, kojom srećom, bila objavljena pre Drugog svetskog rata, episkop Mihailo bi bio predstavljen u sasvim drugom svetlu.

Posle nasilne smrti patrijarha srpskog Lukijana 1913. godine, episkop Mihailo je bio postavljen za administratora Karlovačke mitropolije 14. oktobra 1913. godine, a posle smenjivanja sa te dužnosti od strane austrougarskih vlasti data dužnost pripala je najstarijem po posvećenju episkopu pakračkom Mironu.

Umro je u najboljim godinama, 6. marta 1914. godine u Plaškom i sahranjen u Sabornoj crkvi u Plaškom.

## Vanjske veze
* Sava Vuković: Srpski jerarsi 
* Episkop Mihailo Grujić (Eparhija gornjokarlovačka)
Teofan Živković

**Teofan Živković** (rođen kao **Božidar**; Sremski Karlovci, 1825. — Plaški, 21. novembar 1890.) je bio vladika Eparhije gornjokarlovačke od 1874. do 1890. godine.

## Mladost i školovanje

Rođen je u Sremskim Karlovcima 1825. godine pod imenom Božidar. Otac mu je bio lekar. Završio je gimnaziju u Sremskim Karlovcima, a bogosloviju u Segedinu. Takođe je izučavao prava je učio u Beogradu, a kasnije je završio i Karlovačku bogosloviju.

Nakon školovanja je bio profesor učiteljske škole u Somboru. Zatim postaje profesor bogoslovije u Sremskim Karlovcima.

## Monašenje i episkopovanje

Božidar Živković je zamonašen 1853. godine i dobio je ime Teofan. Odmah nakon monašenja proizveden je u čin protođakona. Već 1858. postaje arhiđakon, 1864. protosinđel, a 1866. arhimandrit.

Kao arhimandrit, Teofan je 1868. godine u Temišvaru štampao svoju knjigu *Srpska narodna crkva*.

Godine 1874. Teofan Živković je izabran za episkopa gornjokarlovačkog. Bio je poznat kao dobar propovednik i obišao je celu svoju eparhiju propovedajući veru narodu. Godine 1892. u Karlovcu su štampane njegove propovedi u zbirci pod imenom „Propovednik“. Njegove propovedi je skupio Manojlo Grbić.

Crkvenonarodni odbor je 1881. godine izabrao Teofana Živković za patrijarha karlovačkog. Za izbor Teofana je bilo 53 glasova, dok je protiv bilo 11 glasova. Međutim austrougarski dvor nije hteo da potvrdi njegov izbor za patrijarha.

## Smrt
Bolovao je od plućne bolesti pa je naprasno umro na Aranđelovdan 1890. godine u Plaškom. Po sopstvenoj želji sahranjen je na groblju u Plaškom gde mu se i danas nalazi grob.

Grob vladike Teofana na mesnom groblju u Plaškom je u martu 2013. godine oskrnavljen. Na njegovom grobu je iskopana rupa dubine oko 1,5 metara, a opštinske vlasti nisu dozvolile da bude utvrđeno da li su zemni ostaci izvađeni iz groba.

## Reference
Den hvide slavehandel

***Den hvide slavehandel*** () je danski nijemi film snimljen 1910. u režiji Augusta Bloma. Napravljen je u produkciji studija Nordisk Film i predstavlja neovlašteni remake istoimenog filma koga je nekoliko mjeseci ranije snimio suparnički studio Fotorama. Po žanru je kombinacija trilera i drame i prikazuje kako mlada ali siromašna danska djevojka (čiji lik tumači Ellen Diedrich) odgovara na oglas za "dobro plaćeni" posao u Londonu, ne znajući da će postati žrtva trgovaca ljudima i prisiljena na prostituciju. Nordisk je bio motiviran izuzetnim uspjehom suparničkog filma, pa je kopirao mnoge njegove detalje, uključujući imena likova, kompoziciju kadrova i sl. Da bi se izbjegla tužba zbog kršenja autorskih prava, bila je planirana distribucija isključivo izvan danskih granica. Fotorama je svejedno pokrenula sudski proces, ali je on završen vansudskom nagodbom. Nordiskova verzija je također postigla veliki uspjeh, te je sljedeće godine potakla snimanje nastavka *[[Den hvide slavehandels sidste offer]]*.

## Vanjske veze
* Den hvide slavehandel på Det Danske Filminstitut
*
Dr. Jekyll and Mr. Hyde (film, 1908, Selig Polyscope)

***Dr. Jekyll and Mr. Hyde*** je američki kratki crno-bijeli nijemi horor-film snimljen 1908. u produkciji studija Selig Polyscope Company. Predstavlja prvu filmsku adaptaciju znamenitog romana *[[Strange Case of Dr Jekyll and Mr Hyde]]* Roberta Louisa Stevensona. Napravljen je kao snimka kratke kazališne predstave (sa podizanjem i spuštanjem zavjese na početku i kraju), u kojoj naslovni lik tumači Hobart Bosworth. Iako je doživio dobre kritike, do danas se nije očuvao, čak ni u obliku fotografije, te se smatra izgubljenim.

Iste godine je snimljena istoimena verzija u režiji Sidneya Olcotta i produkciji Kalem Company.

## Vanjske veze
* ''Dr. Jekyll and Mr. Hyde at the Internet Movie Database
Den Skæbnesvangre opfindelse

***Den Skæbnesvangre opfindelse*** () je dansko-norveški kratki crno-bijeli nijemi horor-film snimljen 1910. u režiji Augusta Bloma. Temelji se na znamenitoj pripovjetci *[[Strange Case of Dr Jekyll and Mr Hyde|Dr. Jekyll i Mr. Hyde]]* Roberta Louisa Stevensona, a predstavlja filmsku adaptaciju istoimene kazališne predstave. Jekylla/Hydea je u filmu tumačio Alwin Neuss.

## Vanjske veze
*
1554.

Godina **1554** (**[[rimski brojevi|MDLIV]]**) bila je redovna godina koja počinje u ponedjeljak (1. jan./sij. po julijanskom kalendaru).

## Događaji
* 25. 1. - U Brazilu osnovan Sao Paulo (tj. selo i jezuitska misija São Paulo dos Campos de Piratininga).
* 9. 2. - Predao se Thomas Wyatt, čime je okončana Wyattova pobuna protiv udaje kraljice Mary I za španskog princa Filipa. 
* 12. 2. - Lady Jane Grey pogubljena. 
* 25. 2. - Ferdinandov kućni red: iz nepoverenja prema sinu Maksimilijanu zbog njegove sklonosti ka protestantizmu, Ferdinand određuje da se habsburške nasledne zemlje mogu podeliti među njegovim sinovima Maksimilijanom, Ferdinandom i Karlom.
* ožujak - Ugarski sabor: Toma Nádasdy izabran za palatina (položaj bio upražnjen još od smrti Stjepana VII. Batorija 1531). 
* 18. 3. - Princeza Elizabeta zatvorena u londonski Tower (od maja u kućnom pritvoru).
* 12. 4. - Marie de Guise, majka engleske kraljice Mary, postaje regentkinja Škotske (do 1560).
* pribl. srpanj - Petar Erdedi preuzeo obranu Kostajnice i Novigrada na Uni (ban Zrinski ih ne može sam braniti). 
* 25. 7. - Kraljica Mary se udala za španskog princa Filipa, koji tako *jure uxoris* postaje kralj Engleske i Irske do 1558 - nastavlja se pokušaj rekatolizacije Engleske.
* 2. 8. - Italijanski rat 1551–1559: Bitka kod Marciana: carsko-špansko-firentinska pobeda nad Francuzima i Republikom Sienom koja će dogodine biti apsorbovana u Firentinsko Vojvodstvo. 
* 12. 8. - Bitka kod Rentyja: Francuzi odbili Karlovu invaziju u Pikardiji. 
* 23. 8. - Ban Nikola Šubić Zrinski došao u Đurđevac na dvoboj sa bosanskim sandžakbegom Sofi Mehmed-pašom, ali ovaj nije došao.
* septembar - Bitka kod Tadle: Mohammed ash-Sheikh iz dinastije Saadida porazio poslednjeg Wattasida i povratio grad Fes.
* 23. 11. - Kralj Ferdinand prvi put poslao Ogier Ghiselin de Busbecqa u Carigrad.

### Tokom/tijekom godine
* Pijale paša postao zapovednik osmanske mornarice. 
* Izbija Rusko-švedski rat (1554–57). 
* Kod teksaškog ostrva Padre potonula tri španska galeona. 
* Sebestyén Tinódi pominje guslara Dimitrija Karamana, "najboljeg u Mađarskoj".

## Rođenja

* siječanj - Alessandro Ludovisi, papa Grgur XV. († 1623)
* 20. 1. - Sebastião I, kralj Portugala i Algarvesa († 1578)
* 30. 11. - Philip Sidney, engleski dvoranin († 1586)
* pribl. Walter Raleigh, istraživač i pomorac († 1618)

## Smrti

* 21. 2. - Hieronymus Bock, botaničar (* 1498)
* 22. 9. - Francisco Vázquez de Coronado, konkistador (* 1510)
* Leon Afrikanac, arapski putopisac i geograf

## Reference

* Vjekoslav Klaić, Svezak treći: dio prvi..... Prva knjiga: Doba kraljeva Ferdinanda I., Maksimilijana i Rudolfa (1527-1608) (archive.org)
Viktor Čolaković

**Viktor** (svetovno *Vukolo Čolakov*; 1797 — 31. maj 1888) je bio poslednji mitropolit niški bugarskog egzarhata (1872—1878), a prvi episkop niški SPC nakon srpskog novovekovnog oslobođenja Niša (1878—1883).

## Biografija

Rođen je u bugarskoj varoši Kalofer 1797. godine, u tadašnjoj Rumeliji u sklopu Osmanskog carstva.

Viktor Čolaković zamonašio se u manastiru Hilandaru i odatle postavljen za predstavnika hilandarskog metoha u Nišu. Sa ovog mesta izabran je za arhijereja niškog i hirotonisan maja 1872. u Carigradu. Hirotonisali su ga mitropolit trnski Ilarion, episkop plovdivski Panaret i episkop samokovski Dositej. Bio je egzarhijski bugarski mitropolit.

U ime sveštenstva i naroda 18. januara 1878. proglasio je sjedinjenje sa Srpskom pravoslavnom crkvom i o tome obavestio mitropolita srpskog Mihaila. To je bilo posle oslobođenja Niša tokom Drugog srpsko-turskog rata i prisajedinjenja niškog, pirotskog, vranjskog i topličkog okruga Srbiji. Njegova odluka je prihvaćena i mitropolit Viktor je 1. februara 1879. ukazom postavljen za episkopa niškog u sastavu Beogradske mitropolije.

Ukazom knjaza Milana od 18. januara 1878, Čolaković je odlikovan Takovskim krstom -{III}- stepena zbog zasluga za nezavisnost i oslobođenje.

Ostao je veran mitropolitu Mihailu i posle njegovog smenjivanja, razrešen je dužnosti arhijereja (episkopa) 1. aprila 1883. godine, jer nije priznao *Zakon o taksama* koji se takođe ticao crkve i klira; a potom je prebačen u manastir Petkovica u šabačkoj eparhiji. Umro je u Beogradu 1888. godine i sahranjen u crkvi svetog Marka u Beogradu.

Bio je počasni član Srpskog učenog društva od 27. februara 1883. godine.

## Reference

## Vanjske veze
* Biografija na sajtu manastira Lepavine 
* Biografija na sajtu grada Niša   
* Biografija na sajtu SANU
Viterbo (provincija)

**Provincija Viterbo** (talijanski: *Provincia di Viterbo*) je jedna od 110 talijanskih provincija, koja se nalazi u okviru regije Lazio u Centralnoj Italiji.

Glavni i najveći grad provincije Viterbo ima 63 209 stanovnika.
## Geografija
*Provincija Viterbo* prostire se od obala Tirenskog mora na zapadu, do Jezera Bolsena i obronaka Apenina na istoku. Glavni grad Viterbo, udaljen je oko 80 km sjeverno od Rima. *Provincija Viterbo* ima površinu od 3 614 km², u kojoj živi 312 864 stanovnika  (2011. godine).
## Reference

## Vanjske veze
* Službene stranice Provincije Viterbo
Ved fængslets port

***Ved fængslets port*** () je danski crno-bijeli nijemi film snimljen 1911. u režiji Augusta Bloma. Po žanru je melodrama, odnosno jedan od primjera "erotske melodrame", žanra karakterističnog za ranu dansku kinematografiju. Protagonist je siromašni mladić koji je zbog rasipnog načina života zapao u dugove. Naslovnu ulogu je tumačio Valdemar Psilander koji je zbog nje postao velika zvijezda.

## Izvori

## Vanjske veze
* ''Ved fængslets port'' i komplet version på filmstriben.dk
* ''Ved fængslets port'' på danskfilmogtv.dk
*
Savona (provincija)

**Provincija Savona** (talijanski: *Provincia di Savona*) je jedna od 110 talijanskih provincija, koja se nalazi u regiji Ligurija u Sjevernoj Italiji.

Glavni i najveći grad provincije je Savona od 60 661 stanovnika.
## Geografija
*Provincija Savona* prostire se zapadno od Provincije Genove na površini od - 1 545 km², od obala Ligurskog mora na jugu, do obronaka Ligurskih Apenina na sjeveru.

U *provinciji* živi 281 028 stanovnika  (2011. godine).
## Reference

## Vanjske veze
* Službene stranice Provincije Savona
Ana Karenjina (film, 1914)

***Ana Karenjina*** () je ruski crno-bijeli nijemi film snimljen 1914. u režiji Vladimira Gardina. Predstavlja adaptaciju istoimenog romana Lava Tolstoja, a naslovnu ulogu tumači Marija Germanova. Smatra se prvom cjelovečernjom adaptacijom Tolstojevih djela. U tadašnjoj Rusiji je izazvao svojevrsni mini-skandal zbog toga što mu je radnja smještena u 1910-e umjesto u 1870-e. Historičari filma, pak, navode završnu scenu kao jedan od primjera gdje su filmaši bili inspirirani znamenitim Lumierevim filmom *[[L'Arrivée d'un train en gare de La Ciotat|Dolazak vlaka u stanicu La Ciotat]]*.

## Literatura
* ''Анна Каренина'', Кино-театр.
* *Historia kina*, T. 1, *Kino nieme*, red. T. Lubelski, I. Sowińska, R. Syska, Kraków 2009, s. 473. .

## Vanjske veze
*
The Squaw Man (film, 1914)

***The Squaw Man*** () je američki crno-bijeli nijemi vestern film snimljen 1914. u režiji Oscara Apfela i Cecila B. DeMillea. Predstavlja adaptaciju istoimene kazališne predstave Edwina Miltona Roylea. Protagonist, čiji lik tumači Dustin Farnum, je engleski aristokrat koji se u divljini Montane zaljubi u kćer indijanskog poglavice (koga tumači Red Wing). *The Squaw Man* je predstavljao redateljski debi Cecile B. DeMillea, ali je danas daleko poznatiji kao prvi film snimljen u hollywoodskom studiju, odnosno "prvi hollywoodski film". Mnoga ranija ostvarenja su, doduše, snimana u Los Angelesu i okolici, uključujući i Griffithov *[[In Old California (film, 1910)|In Old California]]* 1910. godine snimljen u tadašnjem selu Hollywood.

*The Squaw Man* je doživio ogroman komercijalni uspjeh, i prema nekim podacima je imao najveću zaradu u SAD 1914. godine (ne računajući serijal *[[The Million Dollar Mystery]]*). De Mille je 1918. snimio nijemi, a 1931. i zvučnu verziju, što *The Squaw Man* čini jedinim filmom koji je imalo tri cjelovečernje verzije od istog režisera.

## Vanjske veze
*
Les Amours de la reine Élisabeth

***Les Amours de la reine Élisabeth*** (), također poznat i pod engleskim naslovom ***Queen Elizabeth*** () je francuski nijemi historijski film snimljen 1912. u režiji Louisa Mercantona i Henrija Desfontainesa. Predstavljao je adaptaciju Mercantonove istoimene kazališne predstave koja je prikazivala ljubavnu vezu engleske kraljice Elizabete I sa earlom od Essexa. Kao i u kazališnoj verziji, glavne uloge su tumačili Sarah Bernhardt i Lou Tellegen, koji su u to doba bili ljubavnici i u stvarnom životu. Bernhardt, koja je imala 68 godina, pristala je nastupiti na filmu (prema kome su njeni ugledni kolege i kulturni establišment još uvijek predrasude imali kao "cirkuskoj atrakciji") izjavivši da joj je to "posljednja prilika za besmrtnost". Francuski distributer L'Histrionic Films je prije premijere propao, ali je prava na prikazivanje u SAD otkupio Adolph Zukor koji je istovremeno osnovao Famous Players Film Company, jednu od kompanija od koje će nastati današnji Paramount Pictures. Ponekad se navodi da je upravo zahvaljujući tome *Paramount* stekao reputaciju studija specijaliziranog za prestižne filmske spektakle historijske tematike.

## Vanjske veze
* 
* ''Queen Elizabeth'' at SilentEra
* Clip from the film at Encyclopædia Britannica
Richard Mansfield

**Richard Mansfield** (24. maj 1857 - 30. august 1907) bio je britanski kazališni glumac, koji je slavu stekao zahvaljujući ulogama u operetama Gilberta i Sullivana, ali poslije i veliki ugled kao jedan od najboljih tumača Shakespeareovih likova. Današnjim generacijama je, međutim, najpoznatija njegova naslovna uloga u kazališnoj adaptaciji Stevensonovog romana *[[Strange Case of Doctor Jekyll and Mr. Hyde|Doktor Jekyll i g. Hyde]]*, koju je na londonskim pozornicama izvodio u jesen 1888. godine, upravo u vrijeme zloglasnih ubistava Jacka Trbosjeka. Njegov prikaz homicidalnog manijaka je bio tako uvjerljiv, da je dio publike vjerovao da je Jack Trbosjek upravo on. Mansfield je, kako bi uklonio neželjeni negativni publicitet, ponudio dobrotvornu predstavu u opereti *Princ Karl* čija bi se prihodi uplatili u dom za bivše prostitutke.

Mansfield se pojavljuje kao lik u miniseriji *[[Jack the Ripper (TV serija 1988)|Jack the Ripper]]*, gdje ga je tumačio Armand Assante.

## Notes

## Literatura
* Wilstach, Paul. *Richard Mansfield: The Man and the Actor* (New York, Scribner's, 1908)
* Winter, William. *The Life and Art of Richard Mansfield*, 2 vols. (New York, Moffit, Yard & Co., 1910)

## Vanjske veze
* Richard Mansfield photo gallery at NYP Library
* Mansfield, as Henry V, on the cover of ''The Theatre'' magazine, June 1901
* Richard Mansfield letters and ephemera, circa 1891, held by the Billy Rose Theatre Division, New York Public Library for the Performing Arts
* Richard Mansfield family papers, 1856-1940, bulk (1905-1940), held by the Manuscripts and Archives Division, New York Public Library
Edmund Reid

**Edmund John James Reid** (Canterbury, Kent, 21. mart 1846 &ndash; Herne Bay, Kent, 5. decembar 1917) bio je britanski detektiv, policajac i aeronaut, današnjim najpoznatiji po sudjelovanju u istrazi ubistava Jacka Trbosjeka u Londonu 1888. godine, odnosno što je u njihovo vrijeme vodio kriminalističku policiju Odjela H Scotland Yarda, zadužen za zloglasnu četvrt Whitechappel.

Reid je radio kao trgovački pomoćnik, slastičar i brodski stjuard prije nego što se 1872. priključio Scotland Yardu. Brzo je napredovao u službi te je 1874. postao detektiv u kriminalističkom odjelu (CID), godine 1880. dobio čin narednika, a 1885. i čin inspektora. 1887. je imenovan za načelnika kriminalističke policije u Odjelu H, gdje je naslijedio Fredericka Abberlinea. Iz policije se povukao zbog lošeg zdravlja 1896. godine, nakon karijere u kojoj je stekao 50 odlikovanja i javnih pohvala. U slobodno vrijeme se bavio mađioničarskim trikovima i letovima balonom. Nakon bezuspješnih pokušaja da započne karijeru privatnog detektiva, posljednje godine života je proveo kao vlasnik puba.

Reid je često bio intervjuiran o Jacku Trbosjeku, i iznosio je svoje mišljenje kako je ubica najvjerojatnije lokalni pijanac koji se jutro nakon zločina uopće nije sjećao što je učinio.

Bio je oženjen dva puta - za Emily Jane Wilson (1846 - 1900), s kojom je imao kćer Elizabeth (r. 1873) i sina Edmunda J. Reida (r. 1882) - te za Lydia Rhodu Haling (1867 - 1938), za koju se oženio nedugo pred smrt.

Edmund Reid se, uz dosta odstupanja od historijskih činjenica, pojavljuje kao jedan od glavnih likova TV-serije *[[Ripper Street]]*, gdje ga tumači Matthew Mcfadyen.

## Literatura
* Stuart Evans and Nicholas Connell, 'The Man Who Hunted Jack the Ripper: Edmund Reid Victorian Detective' Amberley (2010) 

## Vanjske veze
* 'Hunted "Jack the Ripper" - Ex Detective Inspr Reid's New Theory' - ''Lloyd's Weekly News'', February 4, 1912, (Pg 7) 'Jack the Ripper & Victorian Crime' website
Ripper Street

***Ripper Street*** () je britanska kostimirana kriminalistička TV-serija koja se od 2012. do 2016. originalno prikazuje na programima BBC-ja. Radnja je smještena u londonsku zloglasnu sirotinsku četvrt Whitechapel, a započinje godine u aprilu 1889. godine, odnosno šest mjeseci nakon posljednjeg od ubistava Jacka Trbosjeka. Protagonist je Edmund Reid (čiji lik tumači Matthew Macfadyen), inspektor Scotland Yarda zadužen za kriminalističke istrage u Whitechapelu, a kome u nastojanju da zavede kakav-takav red na "divljim" ulicama pomažu njegov vjerni narednik Bennett Drake (čiji lik tumači Jerome Flynn) i američki ljekar Homer Jackson (čiji lik tumači Adam Rothenberg), koji je u prošlosti bio Pinkertonov agent.

*Ripper Street* se na području bivše Jugoslavije mogla vidjeti na programu kablovskog kanala Fox Crime.

## Vanjske veze
* [''Ripper Street'' on the [BBC] UK website]
* [''Ripper Street'' on the [BBC America] website]
* ''Ripper Street'' on the BBC Media Centre website
* blog post by the lead writer Richard Warlow
* 
* Ripper Street Season 1 Visual Effects by Screen Scene VFX
* YouTube link to Ripper Street Season 1 Visual Effects Breakdowns by Screen Scene VFX
* Victorian slang Lower class and underworld
Saharin

**Saharin** je veštački zaslađivač. Ova bazna supstanca, benzoinski sulfilimin, efektivno ne sadrži prehrambenu energiju i mnogo je slađa od saharoze, ali ima gorak ukus pri većim koncentracijama. On se koristi za zaslađivanje proizvoda kao što su pića, bombone, kolači, lekovi, i pasta za zube.

## Osobine
Saharin je nestabilan pri zagrevanju, ali ne reaguje sa drugim sastojcima hrane. On je postojan pri skladištenju. Smeše saharina sa drugim zaslađivačima se često koriste za kompenzovanje slabosti pojedinačnih zaslađivača. 10:1 ciklamat:saharin smeša se često koristi u zemljama gde je upotreba tih zaslađivača dozvoljena. U toj smeši, pojedinačni zaslađivači maskiraju nepoželjni ukus druge komponente. Saharin se često koristi zajedno sa aspartamom u dijetskim gaziranim pićima, tako da se deo slatkog ukusa zadrži u slučaju da se proizvod koristi nakon relativno kratkog vremena trajanja aspartama. 

Saharin se smatra važnim otkrićem, posebno za dijabetičare, jer on prolazi direktno kroz ljudski probavni sistem bez varenja. Mada saharin nije prehrambeni izvor energije, on može da podstakne otpuštanje insulina kod ljudi i pacova, verovatno usled njegovog ukusa, što je slučaj i sa drugim zaslađivačima, npr. aspartam.
  
U svojoj kiseloj formi, saharin nije rastvoran u vodi. Oblik koji se koristi u zaslađivačima obično je natrijumska so. Kalcijumska so se takođe nekad koristi, posebno od strane osoba koje žele da umanje unos natrijuma. Obe soli su veoma rastvorne u vodi: 0,67&nbsp;grama po mililitru vode na sobnoj temperaturi.

## Hemija
Saharin se može formirati na različite načine. Originalni način dobijanja počinje od toluena. Jedan drugi način počinje sa o-hlorotoluenom. Sulfonacija hlorosulfonskom kiselinom daje *orto* i *para* suostituisane hlorosulfone. *Ortho* izomer se odvaja i konvertuje do sulfonamida upotrebom amonijaka. Oksidacija metil supstituenta daje karboksilnu kiselinu, koja se ciklizuje i daje slobodnu saharinsku kiselinu:

:

Jedna poboljšana sinteza je razvijena 1950. U njoj, antranilna kiselina sukcesivno reaguje sa azotastom kiselinom (iz natrijum nitrita i hlorovodonične kiselina), sumpor dioksidom, hlorom, i zatim amonijakom da bi se formirao saharin:

:

Slobodna kiselina saharina ima nizak pKa od oko 2 (kiseli vodonik je vezan za azot). Saharin se može koristiti za pripremu ekskluzivno disupstituisanih amina iz alkil halida putem Gabrielove sinteze.

## Reference
Roma (provincija)

**Provincija Rim** (talijanski: *Provincia di Roma*) je jedna od 110 talijanskih provincija, koja se nalazi u okviru regije Lazio u Centralnoj Italiji.

Glavni i najveći grad provincije, ujedno i glavni grad Italije - Rim ima 2 617 175 stanovnika.
## Geografija
*Provincija Rim* prostire na površini od - 17 207 km², što predstavlja skoro 1 / 3 ukupne površine Lazia. Oko grada Rima, od obala Tirenskog mora na zapadu, do obronaka Apenina na istoku.

U *provinciji* živi 5 502 886 stanovnika  (2011. godine).
## Reference

## Vanjske veze
* Službene stranice Provincije Rim
Fluorovodonička kiselina

**Fluorovodonična kiselina (HF)** je rastvor fluorovodonik‎‎a u vodi. Ona je značajan izvor fluora i prekursor brojnih lekova kao što su fluoksetin (Prozak) i mnoštva drugih materijala, npr. PTFE (Teflon).

Fluorovodonična kiselina je visoko korozivna. Ona ima sposobnost rastvaranja mnogih materijala, a posebno oksida. Njena sposobnost rastvaranja stakla je poznata od 17-tog veka, čak i pre nego što je pripremana u velikim količinama. Zbog svoje visoke reaktivnosti sa staklom i umerene reaktivnosti sa metalima, ona se obično čuva u plastičnim kontejnerima (mada je politetrafluoroetilen u manjoj meri propustan za nju).

Gas fluorovodonik gas je izuzetno otrovan. On može instantno i trajno da ošteti pluća i rožnjače oka. Vodeni rastvori (fluorovodonične kiseline) su kontaktni-otrovi sa potencijalom da uzrokuju duboke, mada u početku bezbolne opekotine, koje kasnije dovode do izumiranja tkiva. Putem ometanja telesnog metabolizam kalcijuma, koncentrovana kiselina može da izazove sistemsku toksičnost. To može da kulminira do srčanog udara i smrti, nakon što u kontakt dođe samo 160&nbsp;cm2 kože.

## Kiselost
Fluorovodonična kiselina se klasifikuje kao slaba kiselina zato što ima nižu konstantu disocijacije od jakih kiselina. Ona se jonizuje u vodenom rastvoru na način sličan drugim kiselinama:
:HF + H2O  H3O+ + F−
Ona je jedina halovodonična kiselina koja se ne smatra jakom kiselinom, i.e. ona nije potpuno jonizovana u vodenim rastvorima.

Kada je koncentracija HF približi 100%, kiselost dramatično raste kao posledica sledeće ravnoteže:
:2 HF  H+ + FHF−

Bifluoridni (FHF−) anjon se stabilizuje veoma jakom vodoničnom vezom između vodonika i fluora.

## Literatura

## Vanjske veze

* Karta međunarodnog hemijskog društva 0283
* Fluoridi 
* NIOSH džepni vodič za hemijske hazarde
*  (HF)
*  (5HF)
*  (6HF)
*  (7HF)
* Sagorevanje fluorovodonične kiseline
PubChem

__NOTC__

**PubChem** je baza podataka hemijskih molekula. Ovaj sistem odražava NCBI, koji je komponenta SAD Nacionalne Medicinske Biblioteke, koja je deo NIH-a. PubChem je slobodno dostupan na Internetu. Milioni struktura jedinjenja i opisnih podataka se mogu preuzeti. PubChem sadrži opise supstanci i malih molekula sa manje od 1000 atoma i 1000 veza. Američko Hemijsko Društvo je tražilo os SAD kongresa da ograniči PubChem operacije, jer konkuriše njihovoj Službi hemijskih abstrakta (CAS).. Više od 80 snabdevača baza podataka (kataloga hemijskih jedinjenja i njihovih osobina) doprinosi rastu PubChem baze podataka.

## Povezano

* Hemijske baze podataka
** Baza podataka komparativne toksikogenomike
** Chemexper
** ChemSpider
** eMolecules
** DrugBank
** Moltable
* NCBI 
* Entrez
* PubMed
* GenBank

## Literatura

## Vanjske veze

* PubChem
* PubChem upiti
* PubChem česta pitanja
* PubChem pomoć
UNPA

**UNPA** je akronim od engl. **''U**nited **N**ations **P**rotected **A**reas*, odnosno za *Zaštićene zone Ujedinjenih naroda* ("UNPA zone/područja/sektori") koje su tijekom [[Domovinski rat|Domovinskog rata]] stvorene području [[Hrvatska|Republike Hrvatske]] i na koji su bile razmještene Zaštitne snage UN-a (*United Nations Protection Forces* – [[UNPROFOR]]). Njihova je zadaća trebala biti da ta područja demilitariziraju, tako da sve [[oružane snage]], izuzimajući UNPROFOR, budu povučene i demobilizirane. Vojni promatrači bili bi ovlašteni nad­zirati djelovanje lokalnih policijskih snaga, štititi pojedince bilo koje nacionalnosti od svih oblika diskriminacije, te osigurati poštivanje ljudskih prava. [[Jugoslovenska narodna armija|JNA]] bi se povukla iz svih područja Hrvatske. UNPROFOR bi, u suradnji s humanitarnim organizacijama UN-a, osigurao siguran i miran povratak osoba raseljanih s UNPA-područja u Hrvatskoj.

Na teritoriji Hrvatske bile su osnovane četiri UNPA zone, nazvana Sektorima Sjever, Jug, Istok i Zapad. Područje sjeverne [[Dalmacija|Dalmacije]] i [[Lika|Like]] organizirano je kao Sektor Jug, [[Banovina]] i [[Kordun]] u Sektor Sjever, zapadna [[Slavonija]] u Sektor Zapad, a istočna Slavonija u Sektor Istok.

Nad pojedinim područjima koja su graničila s UNPA-zonama, a u to su vrijeme bila oslobođena i faktički nedostupna hrvat­skim vlastima, mirovne snage UN-a nisu imale mandat. Ta su područja znana pod nazivom "ružičaste zone". Ružičaste zone se prvi put spominju u Izvješću glavnog tajnika UN-a, S/23844, od 24. travnja 1992., u kojemu su definirane kao "*određena područja u Hrvatskoj koja trenutno kontrolira JNA, ali se nalaze izvan dogovorenih granica UNPA.''"

Sektor Zapad reintegriran je u ustavno-pravni poredak Republike Hrvatske 1. i 2. svibnja 1995. u vojno-redarstvenoj operaciji Bljesak, Sektori Jug i Sjever početkom kolovoza 1995. u operaciji Oluja, a Sektor Istok, koji je prema Erdutskom sporazumu od 12. studenoga 1995. bio pod upravom UN (UNTAES), 15. siječnja 1998. mirnim putem.

## Povezano
* UNPROFOR
* Vanceov plan

## Izvori
Sorbitol

**Sorbitol** je viševalentni alkohol. Prirodni je šećer, ima energetsku vrednost, pa se ne preporučuje pri dijetetskoj ishrani, ali je veoma pogodan kod korekcije ukusa proizvoda namenjenih dijabetičarima jer ne zahteva insulin. Uz još neke prirodne zaslađivače, kao što su manitol, ksilitol i aspartam sve se češće primenjuje u prehrambenoj industriji.

## Reference
Erdutski sporazum

**Temeljni sporazum o području istočne [[Slavonija|Slavonije]], [[Baranja|Baranje]] i zapadnog [[Srem|Srijema]]**, poznatiji pod nazivom **Erdutski sporazum**, potpisan je u *Žutoj kući* u Erdutu (srpska strana) i u Zagrebu (hrvatska strana) 12. studenog 1995. godine. U ime hrvatske vlade sporazum je potpisao Hrvoje Šarinić, a srpsku stranu zastupao je Milan Milanović. Sporazum su pripremili i u njemu posredovali američki veleposlanik u Hrvatskoj Peter Galbraith i dopredsjednik Međunarodne konferencije u bivšoj Jugoslaviji Thorvald Stoltenberg. Potpisivanju sporazuma o mirnoj reintegraciji prethodio je dogovor hrvatskog predsjednika Franje Tuđmana i srpskog predsjednika Slobodana Miloševića u Daytonu, gdje se pod okriljem SAD odvijala mirovna konferencija o Bosni i Hercegovini. Potpisivanjem Erdutskog sporazuma pokrenut je proces mirne reintegracije hrvatskog Podunavlja u ustavno-pravni poredak Republike Hrvatske.

Sporazumom je predviđeno prijelazno razdoblje u trajanju od jedne do dvije godine u okviru koga bi područje hrvatskog Podunavlja bilo pod administrativnim nadzorom UN-a. Tijekom toga perioda UN je trebao ustrojiti višenacionalnu policiju, provesti demilitarizaciju i organizirati lokalne izbore. Čak sedam (od četrnaest) odredaba Erdutskoga sporazuma odnosilo se na različite aspekte zaštite ljudskih prava.

Za implementaciju Erdutskog sporazuma bila je zadužena misija Ujedinjenih naroda UNTAES (*United Nations Administration in Eastern Slavonia, Baranja and Western Sirmium*) - Prijelazna uprava za istočnu Slavoniju, Baranju i zapadni Srijem, koja je inaugurirana Rezolucijom 1037. Vijeća sigurnosti UN-a od 15. siječnja 1996. godine.

## Reference

## Povezano
* Mirna reintegracija hrvatskoga Podunavlja
* UNTAES
Liborov skandal

**Skandal libor** je serija prijevara vezanih za libor (londonska međubankovna stopa), što je rezultiralo istragama i reakcijama javnosti. 

Libor predstavlja dnevnu referentnu kamatnu stopu po kojoj banke jedna drugoj nude novac za posuđivanje na londonskom međubankarskom tržištu. Skandal je nastao, kada je otkriveno, da su banke lažno napuhavale ili snizavale stope, kako bi ostvarile veću dobit ili ostavile dojam da su pouzdanije, nego što stvarno jesu.  Libor podupire oko 350 trilijuna dolara u izvedenicama. Kontrolira ga Britanska udruga bankara.

Skandal libor je osobito problematičan, jer se većina svjetskih financijskih sustava oslanja na njega, a dugovi mnogih nacionalnih i privatnih banaka pod utjecajem su libora, pogotovo kod masovnog zaduživanja ili hipoteka. Smatra se, da je skandal rezultat 20-godišnjeg razdoblja tijekom kojeg je bankarski sektor postao preagresivan, suviše usmjeren na kratkoročnu dobit i previše distanciran od potreba kupaca i klijenata i od šireg društva.

U mnogim slučajevima, libor je bio "u potpunosti izmišljen". Zbog namještanja libora, niz banaka kažnjen je globama koje su dosegnule i stotine milijuna funti. Britanske i američke vlasti novčano su kaznile britansku banku Barclays globom od 290 milijuna funti u lipnju 2012., zbog namještanja libora. Kasnije su kažnjene i Royal Bank of Scotland i švicarska banka UBS, i to u iznosu od 390 milijuna i 940 milijuna funti.

Odlučeno je, da neovisni operater određuje libor umjesto Britanske udruge bankara.

## Izvori
Deindustrijalizacija

**Deindustrijalizacija** je smanjenje udjela industrije u ukupnom gospodarstvu. To je pojam suprotan od industrijalizacije tj. proces u kojem se gubi tradicionalna industrija, osobito teška industrija i njoj srodne industrije (npr. rudarstvo).

Deindustrijalizacija može biti ukupna i relativna. Ukupna znači: pad zaposlenosti, proizvodnje, profitabilnosti i kapitalnih resursa u industriji, kao i pad izvoza industrijskih roba i dovodi do pojave trgovinskog deficita u ovom sektoru. Relativna deindustrijalizacija znači: relativan pad udjela industrije u gospodarstvu, odražava proces strukturnih promjena u odnosima između industrije i uslužnog sektora.

U većini razvijenih zemalja, deindustrijalizacija se dogodila u drugoj polovici 20. stoljeća. U Srednjoj i Istočnoj Europi, dogodila se nakon pada komunizma početkom 1990.-ih. U dijelu razvijenih zemalja nije došlo do deindustrijalizacije poput: Švedske, Italije, Danske i Australije. U dijelu zemalja trećeg svijeta dolazi do porasta industrijske proizvodnje naročito u Kini i Indiji, a također i u: Brazilu, Južnoj Africi, Meksiku, Turskoj, Filipinima, Saudijskoj Arabiji, Maleziji i Tajlandu. 

## Izvori
Stefan Lastavica

**Stefan Lastavica** (Divoš, 14. septembar 1908 — Klivlend, 10. maj 1966) je bio episkop istočnoamerički i kanadski.

## Biografija

Rođen je u svešteničkoj porodici. Otac Jova je bio dugo godina sveštenik u Divošu. Osnovnu školu je završio u rodnom selu, Bogosloviju Svetog Save u Sremskim Karlovcima, a Bogoslovski fakultet u Beogradu.

Nakon završetka Bogoslovije bio je službenik suda Arhiepiskopije beogradsko-karlovačke, a po rukopoloženju u čin đakona i sekretar istog suda. Za sekretara Svetog arhijerejskog sinoda izabran je 1951. godine a na ovom položaju se nije dugo zadržao. Kao jedan od najboljih poznavalaca srpskog narodnog crkvenog pojanja, postavljen je nastavnika pojanja u Bogosloviji Svetog Save u Beogradu.

Pred odlazak u Trst za paroha (1956) rukopoložen je u čin prezvitera i proizveden u čin protojereja. U Trstu se nije mogao dugo da zadrži zbog situacije koja je tada bila u ovoj crkveno-školskoj opštini, te je otišao za paroha u Vindzor (Kanada). Na ovom položaju ga je zatekao izbor, 11. maja 1963. godine za episkopa istočnoameričkog i kanadskog. Hirotonisali su ga 13. jula 1963. godine u Alikvipi braničevski episkop Hrizostom i banatski Visarion.

Odličan pevač (dramski bariton) sa ličnim stilom u pojanju i izuzetno muzikalan, počeo je da se bavi melografskim radom i rešio da izda Osmoglasnik (1951). Radeći na njemu, u predgovoru kaže: „Starao sam se da uskladim melodiski naglasak sa naglaskom srpskog jezika, ali ne po svaku cenu, pa i po cenu da se izgubi karakter glasa. Stoga ima mesta u ovom Osmoglasniku gde se za ljubav jezičkog akcenta nije mogla žrtvovati utvrđena melodiska linija.“ Osmoglasnik je objavljen episkopova života, a Praznično pojanje, u dva toma, izdala je Eparhija istočnoamerička i kanadska u redakciji prof. Vojislava Ilića (1969). Prema zapisima episkopa Stefana, prof. Ilić je za hor harmonizovao sve tri statije koje je takođe izdala istočnoamerička i kanadska eparhija.

Nekoliko meseci pred smrt preneo je sedište Eparhije istočnoameričke i kanadske iz Klertona (Pensilvanija) u Klivlend (Ohajo). Sahranjen je na srpskom pravoslavnom groblju u Alikvipi.

## Literatura
* Znamenite ličnosti Srema, Sremska Mitrovica, Muzej Srema, 2003. godine
Industrijalizacija

**Industrijalizacija** je pojačavanje udjela industrije u ukupnom gospodarstvu. U novije se doba sve više govori o postindustrijskom dobu. Proces industrijalizacije obuhvaća ulaganja, ne samo u industriju, već također i u infrastrukturu kao promet i informatiku, i ljudski kapital kao obrazovanje i njegu. Države u kojima je industrijalizacija tek započela nazivaju se "zemljama u razvoju". Države u kojima je industrijalizacija uglavnom provedena nazivaju se "novo industrijaliziranim zemljama", dok države kod kojih je taj proces završen nazivaju se "razvijene zemlje".

Utjecaj industrije na prostor proučava industrijska geografija koju je u Hrvatskoj razvio Dragutin Feletar. Industrijalizacija uzrokuje i povećani broj gradskog stanovništva zbog razvijanja prometa.

## Povezano
* Druga industrijska revolucija
* Urbanizacija
* Deindustrijalizacija
## Reference

## Literatura

* Hewitt, T., Johnson, H. and Wield, D. (Eds) (1992) *industrialisation and Development*, Oxford University Press: Oxford.
* Hobsbawm, Eric (1962): *The Age of Revolution.* Abacus.
* Kiely, R (1998) *industrialisation and Development: A comparative analysis*, UCL Press:London.
* Pomeranz, Ken (2001)*The Great Divergence: China, Europe and the Making of the Modern World Economy* (Princeton Economic History of the Western World) by (Princeton University Press; New Ed edition, 2001)
* Kemp, Tom (1993) *Historical Patterns of Industrialisation*, Longman: London. 
* Tilly, Richard H.: ''Industrialization as an Historical Process'', European History Online, Mainz: Institute of European History, 2010, retrieved: February 29, 2011.
}{refend}}
Kalcijum benzoat

**Kalcijev benzoat** (**E213**) je sredstvo za konzerviranje. On je kalcijeva sol benzojeve kiseline, iz koje se proizvodi kemijskom sintezom s kalcijevim oksidom.

Iako se smatra bezopasnim, konzumiranje nije preporučljivo. Kod osoba koje boluju od astme, urtikarije ili su osjetljive na aspirin može uzrokovati alergijske reakcije. Postoji sumnja da u kombinaciji s tartrazinom (E102) može izazvati hiperkinetički sindrom kod djece. Česta upotreba nije preporučljiva.
Također služi i kao katalizator u termitnom izgaranju.

## Osobine

## Reference

## Literatura

* 
* 
* 

## Vanjske veze

*
Okeanijski kup nacija (rukomet)

**Oceanijski kup nacija u [[rukomet]]u** je službeno kontinentalno natjecanje za seniorske repretzentacije Oceanijske rukometne federacije koje se održava svake dvije godine. Prvi turnir za muškarce održan je 1994., a za žene 1997. godine. Oceanijski kup nacija služio je kao kvalifikacijski turnir za IHF Svjetsko prvenstvo u rukometu, međutim IHF je od Svjetskog prvenstva 2015. ukinuo mjesto koje je pripadalo OHF-u, što znači da Oceanija više nema predstavnika na Svjetskim prvenstvima.

Uz Kup nacija, OHF organizira i Pacifički kup u rukometu, na kojem sudjeluju manje reprezentacije koje ne zadovoljavaju IHF-ove kriterije za sudjelovanje na ostalim međunarodnim natjecanjima.

Zbog sporova s IHF-om, koji im je omogućio participiranje na međunarodnim natjecanjima zbog statusa njihove kontinentalne federacije, Oceanijski kup nacija je ukinut nakon izdanja 2014. godine (za muškarce), odnosno 2016. godine (za žene). To je dovelo do toga da su oceanijske reprezentacije, od 2018. godine, počele sudjelovati na Azijskom prvenstvu, iako formalno nisu pristupile azijskoj federaciji.

## Pregled turnira

### Muškarci

### Žene

## Pregled medalja

}}" align="}" valign="}" |
### Muškarci
}}|wikitable sortable|Poz.|&nbsp;Poz.&nbsp;}}
!|Momčad
|style="background:gold; width:; font-weight:bold;"|Zlato
|style="background:silver; width:; font-weight:bold;"|Srebro
|style="background:#cc9966; width:; font-weight:bold;"|Bronca
!style="width:;"|Ukupno
|-
|1||align=left|  ||7||1||0||8
|-
|2||align=left|  ||1||0||0||1
|-
|3||align=left|  ||0||5||0||5
|-
|4||align=left|  ||0||1||0||1
|- 
|5||align=left|  ||0||0||5||5
|}

| width="}" align="}" valign="}" |

### Žene

}}|wikitable sortable|Poz.|&nbsp;Poz.&nbsp;}}
!|Momčad
|style="background:gold; width:; font-weight:bold;"|Zlato
|style="background:silver; width:; font-weight:bold;"|Srebro
|style="background:#cc9966; width:; font-weight:bold;"|Bronca
!style="width:;"|Ukupno
|-
|1||align=left|  Australija ||7||0||0||7
|-
|2||align=left|  Novi Zeland ||0||6||1||7
|- 
|3||align=left|  Queensland ||0||1||0||1
|-
|4||align=left|  Novi Zeland B ||0||0||1||1
|}

|}

## Vanjske veze
* Handball Oceania Archive (todor66.com)
1460-e

**1460-e** su decenija koja je počela 1. januara 1460. i završila 31. decembra 1469. 

## Događaji

## Reference
Velika američka razmjena životinja

**Velika američka razmjena životinja** bio je važan biogeografski događaj prije oko tri milijuna godina. Migrirale su kopnene i slatkovodne životinje preseljenjem iz Sjeverne Amerike u Južnu Ameriku i obratno. 

Migracija se dogodila tijekom pliocena, prije 3,6-2,6 milijuna godina, kada se uzdignula Panamska prevlaka i spojila dva američka kontinenta, pa su životinje mogle prelaziti iz jednoga u drugi. Nastankom kopnenog mosta, na području današnje Paname spojile su se neotropska (otprilike Južna Amerika) i nearktička ekozona (otprilike današnja Sjeverna Amerika). 

Razmjena životinja vidljiva je i iz stratigrafije i prirode. Najveći učinak bio je na razmjeni sisavaca, ali također i kod slaboletećih i letećih ptica, gmazova pa čak i slatkovodnih riba.

Alexander von Humboldt i Charles Darwin raspravljali su o razlikama životinjskog svijeta Sjeverne i Južne Amerike. Alfred Russel Wallace prvi je znanstveni predstavio veliku američku razmjenu životinja 1876. godine.

Slična razmjena dogodila se ranije u kenozoiku, kada se dogodio kontakt Indije i Afrike s Euroazijom, prije oko 50 – 30 milijuna godina.
Okeanijski kup nacija 2012.

**Oceanijski kup nacija 2012.** je bilo peto izdanje kontinentalnog prvenstva Oceanije. Turnir se igrao 22. i 23. lipnja 2012. godine u Sydneyju te je pobjedniku osigurao nastup na Svjetskom prvenstvu 2013. godine. Na turniru su sudjelovale Australija i Novi Zeland, što je prvi put da su sudjelovale samo dvije momčadi. Kako bi se odredio pobjednik, dvije reprezentacije igrale su dvije međusobne utakmice. Pobjednik je postala Australija, postavši tako kontinentalni prvak po četvrti put. 

Najbolji strijelac turnira bio je australski kapetan Bevan Calvert s 13 golova u dvije utakmice. 

## Pregled turnira

## Rezultati

### Utakmica 1

### Utakmica 2

## Vanjske veze
* Službena stranica
Izgubljeni

**Izgubljeni** je termin pod kojim se mugu podrazumevati:
* Izgubljeni, likove iz serijala epske fantastike *Točak Vremena*
* Izgubljeni, američka tv serija
* izgubljeni film, izraz za filmsko ostvarenje čije su sve kopije uništene ili zagubljene